OpenLLM-France/wikimedia huggingface dataset:
# Guillermo Alandes Vidal

Guillermo Alandes Vidal (El Puig de Santa Maria, 1994), és un pilotaire valencià, professional en la posició de mitger de la modalitat d'Escala i Corda. Va ser campió en el seu debut en la Lliga Bankia Professional l'any 2020, i subcampió de la Copa Diputació de València el mateix any. Actualment és membre de la Selecció Valenciana de Pilota, en la qual va ser campió l'any 2014 al mundial celebrat a Massamagrell.

## Biografia

Criat al Puig de Santa María, va descobrir la pilota de vaqueta gràcies a un guant d'escai, que va fer la seua àvia perquè el seu avi, de Massarrojos, jugara la partida de festes.
Va començar a jugar a frontó, en la Penya Amics del Frontó del seu poble. Més tard, va descobrir el trinquet, i va decidir apuntar-se a l'escola de pilota de Massamagrell, on va començar la seua carrera esportiva com a pilotari.
Va formar part del Club de Pilota Valenciana de Quart de les Valls, on va disputar el Campionat Autonòmic de Galotxa, el Trofeu del Corte Inglés, en el qual va ser guardonat en tres ocasions (2014, 2016 i 2017). Va formar part d'aquest club des de l'any 2013, fins a l'any 2017, on va donar un bot al món professional de l'escala i corda.
Ha sigut participant en diverses ocasions al Mundial de Pilota a Mà. El seu debut internacional va ser l'any 2013 quan va participar en l'europeu de Pilota a Mà en Bèlgica, on la Selecció Valenciana de Pilota va sortir de la competició guardonada amb el títol de campions absoluts en la categoria masculina. Més tard va participar també al Mundial de Pilota a Mà a Massamagrell, l'any 2014, on la selecció també va aconseguir fer-se amb el guardó de campions absoluts.

## Palmarés

| Any | Competició | Resultat | Observacions |
| 2020 | XXIX Lliga Bankia | Campió | Amb Puchol II i Tomàs II |
| 2020 | XIII Copa Diputació de València | Subcampió | Amb Puchol II |
| 2021 | III Copa 2 Caixa Popular d'Escala i Corda | Campió | Amb Julio Palau |
| 2024 | Lliga Caixabank Pro II | Subcampió | Amb Carlos Donat |

## Galeria

* Guillermo Alandes ferint en una de les partides de la Lliga Bankia 2020
* Guillermo Alandes junt als seus companys, Puchol II i Tomàs II, alçant el guardó que els atorgava com a campions de la Lliga Bankia d'Escala i Corda 2020.
* Guillermo Alandes colpejant.

## Referències

* 1 2 3 «Guillermo Alandes: «Al tocar por primera vez una pelota de vaqueta pensé que era lo mío»». Las Provincias, 16-12-2020. [Consulta: 16 desembre 2020].
* ↑ «Al galope a por la Lliga». Las Provincias, 31-07-2020. [Consulta: 8 gener 2021].
* ↑ Soldado, Alberto. «La fortaleza se llama Guillermo». Levante-EMV, 02-08-2020. [Consulta: 8 gener 2021].
* ↑ «Puchol II, Tomàs II y Guillermo, campeones de la Lliga de escala i corda». Las Provincias, 01-08-2020. [Consulta: 8 gener 2021].
* 1 2 «Guillermo Alandes, La superació com a filosofia vital». Espai Carraixet, 13-10-2020. [Consulta: 7 gener 2021].
# Haji (actriu)

Haji (nascuda Barbarella Catton; 24 de gener de 1946 - 9 d'agost de 2013) va ser una actriu canadenca d'ascendència britànica i filipina, i antiga ballarina exòtica coneguda. pel seu paper al clàssic de culte de Russ Meyer de 1965 Faster, Pussycat! Kill! Kill!. Va fer contribucions significatives als seus papers introduint elements de la psicodèlia i la bruixeria, així com escrivint la major part del seu propi diàleg.

## Vida i carrera

Nascuda a Quebec, Canadà, Haji, un sobrenom que li va donar un oncle, va aparèixer en diverses pel·lícules de Russ Meyer, com ara Motorpsycho (1965), Faster, Pussycat! Kill! Kill! (1965), Good Morning and... Goodbye! (1967), i Supervixens (1975). El paper final d'Haji va ser el de Moonji a Killer Drag Queens on Dope (2003).
Haji es va reunir amb altres estrelles de cinema Russ Meyer Kitten Natividad i Raven De La Croix al llargmetratge de comèdia de 2001 The Double-D Avenger, dirigit per William Winckler. En ell, Haji va interpretar a la malvada ballarina exòtica Hydra Heffer.
Haji va ser presentada com una de les 1.000 dones més atractives del segle XX al llibre Glamorous Girls of the Century de Steve Sullivan. També va ser entrevistada al llibre Invasion of the B-Girls de Jewel Shepard. Haji vivia a Malibu, Califòrnia.
Haji va mori a Oxnard, Califòrnia, als 67 anys. Mai es va casar, va tenir una filla, Cerlette Lammé.

## Filmografia seleccionada

* Motorpsycho (1965)
* Faster, Pussycat! Kill! Kill! (1965)
* Good Morning and... Goodbye! (1967)
* Supervixens (1975)

## Referències

* 1 2 Slotnik, Daniel E. «Haji, 67, an Actress Featured in Cult Films by Russ Meyer». The New York Times, 18-08-2013, p. A20.
* 1 2 «Haji Interview». [Consulta: 30 octubre 2016].
* 1 2 Pell, Nicholas «Haji, Star of Faster, Pussycat! Kill! Kill! Dead at 67». LA Weekly, 10-08-2013. Arxivat 13 August 2013$^{[Datemismatch]}$ a Wayback Machine.
* ↑ Blumm, K.C. «Haji, Star of Faster, Pussycat! Kill Kill!, Is Dead». People, 11-08-2013. ISSN: 0093-7673.
* ↑ Sullivan, Steve. Glamour Girls of the Century. Glamour Girls Then and Now, 1998.
* ↑ Brown, David Michael. «Interview with Tura Satana, Lori Williams and Haji - The stars of Faster Pussycat Kill! Kill!», 02-02-2005. [Consulta: 11 agost 2013].
* ↑ Shepard, Jewel. Invasion of the B-Girls: Hollywood starlets up close and personal. Eclipse Books, 1992. ISBN 978-1560601586.
* ↑ Perrone, Pierre «Haji: Russ Meyer stalwart best known for her starring role in 'Faster, Pussycat! Kill! Kill!'». The Independent, 12-09-2013.

## Enllaços externs

* Haji gravesite at Santa Barbara Cemetery
# Haixix

L'haixix (de l'àrab حشيش hashish, "herba") és una oleoresina feta per compressió i processant parts de la planta cànnabis, normalment centrada en els brots florals (flors femenines) que contenen la majoria de tricomes. Als Països Catalans, l'haixix s'anomena de moltes maneres segons la seva qualitat: xocolata, barreta, ou, paquistanès, pol·len, pedra (alta qualitat), apaleao, Jerna (baixa qualitat), fitxa, costo i grifa (genèric), Kif (anys 70).
D'aspecte sòlid, es fa mal·leable en escalfar-la. Se sol mastegar o fumar en pipa, barrejat amb tabac o brots de cànnabis.
L'haixix no produïx un efecte diferent del de la marihuana, sinó més potent i potencialment perjudicial per als pulmons degut al fet que a Europa generalment és barrejat amb tabac, el que implica major presència de quitrà en fer combustió.
Principalment, és produït a la vall del Rif (Marroc) i a l'Afganistan.
La consistència i l'aspecte de l'haixix varien segons el procés i la quantitat de material vegetal sobrant (per exemple, clorofil·la). Normalment és sòlid, tot i que la seva consistència va des de fràgil fins a mal·leable. Normalment és de color marró clar o fosc, tot i que pot semblar transparent, groc, negre o vermell.

## Referències

* ↑ EMCDDA «A cannabis reader: global issues and local experiences». Monograph Series, vol. 8, 1, 2008. Arxivat 2019-04-04 a Wayback Machine. European Monitoring Centre for Drugs and Drug Addiction, Lisbon, doi:10.2810/13807
* ↑ «What is Hash?» (en anglès americà). Leafly, 25-06-2020. Arxivat de l'original el 2020-10-09. [Consulta: 5 octubre 2020].
* ↑ «Guide To The Different Types Of Hashish». www.druglibrary.org. Arxivat de l'original el 2014-01-09. [Consulta: 9 gener 2014].

## Vegeu també

* Cànnabis (droga)
* Porro (cigarret)
* Tetrahidrocannabinol
Viccionari
# Hajamro

Hajamro o Sian és un riu del Pakistan, al Sind. És un dels canals del delta de l'Indus i desaigua a la mar d'Aràbia al sud-est de Karachi. És un riu petit que només pot ser utilitzat per bots durant el temps de pluges; el 1875 va substituir al canal de Khedawari i va esdevenir el principal distributari de l'Indus cap a la mar. A l'entrada oriental hi ha un antic far de 29 metres d'altura que es veu des d'uns 40 km; dos pilots eren a la barra i dirigien l'entrada dels vaixells.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Haji-Tarkhan

Haji-Tarkhan (de vegades Hashtar Khan, Actarxan o Astrakhan, persa: حاجی‌ترخان Hajji-Tarkhan; rus: Астрахань Astracan) fou una ciutat medieval a la vora del Volga, a la riba dreta, a uns 12 km al nord de la moderna Astracan. És esmentada per primer cop el 1333 i en el segle xiv i XV fou un dels principals centres comercials i polítics de la Gran Horda. Fou saquejada per Tamerlà el 1395. Vers 1460/1465 va esdevenir capital del Kanat d'Astracan fundat per Mahmud Khan. El 1547 fou conquerida pel Kanat de Crimea. El 1556 fou assetjada i cremada per Ivan el Terrible.

## Referències

* "Хаҗитархан". Tatar Encyclopedia. Kazan: Tatarstan Republic Academy of Sciences Institution of the Tatar Encyclopaedia. 2002. (tàtar)
# Henri Roemer

Henri Roemer (26 de novembre de 1951 - 25 d'octubre de 2020) fou un dirigent esportiu i jugador de futbol luxemburguès.
Entre el 7 d'octubre de 1972 i el 27 de març de 1976 va defensar la Selecció luxemburguesa de futbol.
Entre 1998 i 2004 fou el President de la Federació Luxemburguesa de Futbol.

## Referències

* ↑ Den Henri Roemer op der Websäit vun der Football Database.eu
* ↑ D'Lëscht vun de Lännermatcher vum Henri Roemer op der Websäit vun European Football
# Cobitis elongatoides

Cobitis elongatoides és una espècie de peix d'aigua dolça de la família dels cobítids i de l'ordre dels cipriniformes. Poden assolir 7,5 cm fins ade llargària total i les femelles 13. És ovípar i viu zones de clima temperat.
Es troba al riu Argesel (Romania). És conegut per arribar als cinc anys de vida.

## Referències

* ↑ «Cobitidae». Catalogue of Life. (anglès) (anglès)
* ↑ The Taxonomicon (anglès)
* 1 2 3 FishBase (anglès)
* 1 2 Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.

## Bibliografia

* Kottelat, M. 1997. European freshwater fishes. Biologia 52, Suppl. 5:1-271.
# Turó d'en Vileu

El Turó d'en Vileu era una muntanya de 317,5 metres d'altitud del terme municipal de Bigues i Riells, a la comarca del Vallès Oriental, en territori del poble de Riells del Fai.
Estava situada al sud-est de Riells del Fai i al nord-est de Can Margarit. La muntanya ha estat quasi del tot eliminada per una pedrera d'extracció de grava que ha obert un enorme esvoranc en el territori. És a la dreta del torrent de Can Pagès, just a ponent del lloc on aquest torrent es transforma en el torrent del Quirze.
# Barrydale

Barrydale és un poble situat a la frontera de les regions de Overberg i Klein Karoo de la Província Occidental del Cap, a Sud-àfrica. Està situat a l'extrem nord del pas del Tradouw que serpenteja a través de les muntanyes cap a Swellendam. S'anomena així en record de James Barry.

## Referències

* ↑ «Census 2011 — Main Place “Barrydale”» (en anglès). Adrian Frith. [Consulta: 4 desembre 2016].
# Ahmed Attoumani Douchina

Ahmed Attoumani Douchina (Mronabéja, Kani-Kéli (Mayotte), 2 de gener del 1955) és un pedagog i polític francès.

## Biografia

Feu els estudis primaris a Chirongui i els secundaris a Dzaoudzi, al lycée Said Mohamed Cheick de Moroni i al lycée Lecomte de Lisle de Saint-Denis (illa de la Reunió). Posteriorment inicià estudis de dret i, més endavant, de ciències de l'educació, que tancà amb un diploma d'estudis superiors especialitzats d'enginyeria pedagògica per la universitat de la Reunió. Havia entrat a l'ensenyament públic com a professor, i hi va fer carrera en tasques com a conseller pedagògic, director del centre de documentació pedagògica i conseller tècnic del vicerector de Mayotte. Es retirà de l'administració pedagògica l'1 de gener del 2012.
En la seva faceta política, va ser conseller municipal -regidor- de Kani-Kéli, i del 2004 al 2015 fou conseller general en representació d'aquesta població; en el segon mandat, del 2008 al 2011, va ser president del Consell. En el període 2005-2008 presidí el Centre de Gestió de la funció pública territorial, i el 2012 ho tornà a ser fins al 2014. El març del 2015 va ser elegit conseller departamental pel cantó de Bouéni.
Ha estat distingit amb el grau de cavaller de l'orde de les Palmes Acadèmiques i de l'Orde Nacional del Mèrit, i té la medalla de la Union Nationale des Anciens Combattants.

## Referències

* 1 2 «Biografia d'Ahmed Douchina, al web del Consell General de Mayotte» (en francès). Arxivat de l'original el 2015-12-08. [Consulta: 1r desembre 2015].
* ↑ «Consellers departamentals pel cantó de Bouéni» (en francès). Arxivat de l'original el 2015-12-08. [Consulta: 1r desembre 2015].

## Enllaços externs

* Declaracions en vídeo, sobre la demanda pels Estats Generals d'Ultramar Arxivat 2016-03-16 a Wayback Machine. (francès)
# Albert Bloch

Albert Bloch és un personatge de l'obra A la recerca del temps perdut de Marcel Proust.
El narrador el coneix des de Combray, la primera part de la novel·la, són companys d'escola. Mostra un caràcter fort, i sembla fer la funció de mentor per al nen, o voler jugar tal paper. És ell qui ensanya al jove noi que a les noies els agrada també fer l'amor.
És un burgès jueu parisenc, que desagrada als pares del narrador, que el foragiten en Combray. En efecte es mostra expansiu i versàtil, els seus actes de generositat espontanis els desagraden, el que no comprèn el narrador. És també en aquesta època que ell parla per a la primera vegada de Bergotte al narrador. En determinades ocasions parla en un argot neo-homèric afectat. Swann el compara físicament amb el retrat de Mehmet II per Gentile Bellini.
El narrador el presenta a Saint-Loup en A l'ombra de les noies en flor. Bloch el considera un snob, o fatxenda. En Pel cantó de Guermantes, és presentat a la marquesa de Villeparisis amb motiu d'una de les seves recepcions, i hi mostra la seva malaptesa i la seva mala educació. Ell reflexiona sobre Saint-Loup davant el narrador, i també sonda Norpois sobre l'afer Dreyfus però no arriba a conèixer la seva opinió.
Més tard, a Doncières, el narrador el presenta a Charlus qui li troba interès. En Sodoma i Gomorra, molt dreyfusard, Bloch recull signatures per al coronel Picquart a Swann i al príncep de Guermantes. L'agost de 1914, troba el narrador i Saint-Loup. Bloch li mostra el seu temor de marxar cap al front i la seva vulgaritat. Durant la guerra, el seu prestigi d'autor dramàtic s'afirma. En El temps retrobat, el narrador el reconeix amb difucultats en la matinée de la princesa de Guermantes. Ha pres el nom de Jacques du Rozier, porta monocle i adopta el «chic anglès».

## Intèrprets en adaptacions cinematogràfiques

* Christian Vadim a Le temps retrouvé de Raoul Ruiz (1999)
* Arthur Igual a À la recherche du temps perdu de Nina Companeez (2011)

## Referències

* ↑ Vincens, André «Bloch (Albert)». Proust, ses personnages [Consulta: 24 octubre 2018].

## Bibliografia

* Alexander, Patrick. Marcel Proust's Search for Lost Time. A Reader's Guide to "The Remembrance of Things Past" (en anglès). Nova York: Vintage Books (Random House), setembre 2009. ISBN 9780307472328.
* Enthoven, Jean-Paul; Enthoven, Raphaël. Dictionnaire amoreux de Marcel Proust (en francès). París: Plon / Grasset, 2013. ISBN 9782259211109.
# Albert Borguny i Castelló

Albert Borguny i Castelló (Palma, 1707-1770), va ser un escultor, pintor, gravador i escriptor mallorquí.
Va ser frare llec del Convent de Sant Domingo de Ciutat. En el camp de l'escultura es dedicà, sobretot, a l'arquitectura de retaules, el més important dels quals és el de l'altar major de l'església de Santa Eulària de Palma. Va fer els retaules de l'església parroquial de Santa Maria del Camí (1762), Santa Eugènia, Binissalem i per la capella del Roser de la parròquia d'Algaida (1742). A l'església dels Sagrats Cors (Sant Gaietà) de Ciutat s'hi conserva un retaule de la Puríssima procedent del Convent de Sant Domingo. Se li atribueixen els retaules majors de la Missió de Ciutat i de Sant Pere de Sencelles. Reformà la decoració pictòrica i escultòrica de la capella del Roser de Sant Domingo, la qual cosa li comportà fortes crítiques d'autors com Jovellanos i Josep Maria Quadrado. Igual opinió crítica va merèixer l'armadura que va fer pel famós orgue del convent de Sant Domingo bastit per Jordi Bosc Bernat que es troba a l'església parroquial de Santanyí. La Coronació de la Verge depositada al Museu de Mallorca és una de les poques pintures que se'n conserven. Considerat el millor gravador mallorquí del segle xviii, és autor de diverses iconografies com la Immaculada, la Mare de Déu, Ramon Llull, sants, escuts i monedes.
Conrà la poesia satírica de tall popular i les seves glosades foren populars a Mallorca. Escriví S'alicorn de Sant Domingo, Breu i sustancial notícia de los enormes delictes d'un famosíssim gat, Sentenciat a mort sens apel·lació, Drama de Sant Cayetano, Ehortació a la família gatera. També va escriure dos drames religiosos: Comèdia gloriosa del gloriós Sant Cayetano i El poder de Cayetano.

## Referències

* ↑ «Albert Borguny i Castelló». Gran Enciclopèdia Catalana. Barcelona: Grup Enciclopèdia Catalana.
* ↑ «Burguny Castelló, Albert». A: Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 293-294. ISBN 84-8661702-2.
# Albert Xesternev

Albert Xesternev (Moscou, 20 de juny de 1941 - Moscou, 5 de novembre de 1994) fou un futbolista rus de la dècada de 1960.
Fou 90 cops internacional amb la selecció soviètica amb la qual participà en la Copa del Món de Futbol de 1962, 1966 i 1970.
Pel que fa a clubs, defensà els colors de PFC CSKA Moscou.

## Referències

* ↑ «Semi-final: Italy scramble through on toss of coin». The Telegraph, 06-06-1968 [Consulta: 7 juliol 2011].
* ↑ (rus) RussiaTeam biography Arxivat 2020-07-03 a Wayback Machine.
* ↑ (anglès) UEFA Teams of Tournament
* ↑ (anglès) Record of Appearances
* ↑ (anglès) "All time Eleven"
* ↑ Albert Xesternev a National-Football-Teams.com (anglès)
# Acroneuria perplexa

Acroneuria perplexa és una espècie d'insecte plecòpter pertanyent a la família dels pèrlids.

## Distribució geogràfica

Es troba als Estats Units: Alabama, Arkansas, el districte de Colúmbia, Geòrgia, Illinois, Indiana, Kentucky, Missouri, Ohio, Oklahoma, Pennsilvània, Tennessee i Virgínia Occidental, incloent-hi els Grans Llacs d'Amèrica del Nord.

## Referències

* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Frison, 1937. Ill.Nat.Hist.Surv.Bull. 21(Art. 3):79.
* 1 2 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of Georgia (anglès)
* ↑ Stoneflies of the United States Stoneflies of Illinois (anglès)
* ↑ The Stoneflies (Plecoptera) of Illinois Revisited (anglès)
* ↑ Stoneflies of the United States - Stoneflies of Indiana (anglès)
* ↑ An Annotated List of the Stoneflies of Ohio (Plecoptera) (anglès)
* ↑ The Great Lakes Entomologist Arxivat 2012-04-11 a Wayback Machine. (anglès)
* ↑ Perlidae Species Listing (anglès)
* ↑ Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ Flyfishing Entomology - North American Stoneflies (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* DeWalt & Grubbs, 2011. Illiesia 7(3):35.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:310.
* Stark & Gaufin, 1976. J. Kans. Entomol. Soc. 49(2):250.
* Tarter & C.H. Nelson, 2010. Ent. News 121(2):161.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].

## Enllaços externs

* Discover Life (anglès)
# Acroneuria ozarkensis

Acroneuria ozarkensis és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: Arkansas i Missouri (els Estats Units).

## Referències

* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Poulton & Stewart, 1991. Mem. Am. Entomol. Soc. 38:38.
* 1 2 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of Searcy County, Arkansas (anglès)
* ↑ Stoneflies of the United States - Stoneflies of Arkansas (anglès)
* ↑ Stoneflies of the United States - Stoneflies of Osage County, Missouri (anglès)
* ↑ Stoneflies of the United States - Stoneflies of Missouri (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Global Species Arxivat 2016-03-05 a Wayback Machine. (anglès)
* ↑ Flyfishing Entomology - North American Stoneflies (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].
# Acroneuria scabrosa

Acroneuria scabrosa és una espècie d'insecte plecòpter pertanyent a la família dels pèrlids.

## Referències

* 1 2 Catalogue of Life (anglès)
* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Klapálek, 1917. Cas. ces. Spol. ent. 14:46.
* ↑ The Taxonomicon (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:474.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* Discover Life (anglès)
* Perlidae Species Listing (anglès)
# Aeroports de Somalilàndia

Els aeroports situats a Somalilàndia, amb els seis còdis ICAO i IATA són:
* Berbera, HCMI, BBO
* Boorama
* Burao, HCMV, BUO
* Erigavo, HCMU, ERA
* Hargeisa, HCMH, HGA (Aeroport Internacional Egal)